**September 2021**

**Vedtægter for "Sirenerne", Langelands Golf Klubs pigeklub**

1. *Formål:* Pigeklubben spiller match hver mandag i sæsonen for at fremme kammeratskabet pigerne imellem.

2. *Medlemskab*: Alle kvindelige medlemmer af LGK kan blive medlem, dog med max spillehandicap svarende til handicap 42. Hvis ens handicap er over 42 bortfalder pligten til indberetning af score.

3. *Kontingent og matchfee*: Kontingent og matchfee besluttes på den årlige generalforsamling.

4 *Spilformer*: Der spilles 18 huller. Hvis man en matchdag på forhånd er nervøs for ikke at kunne gå 18 huller *skal* dette meddeles matchledelsen, så det undgås, at der er flere i en 3-bold, der må melde "no return", og man deltager denne dag ikke i præmierækken. Der spilles individuelt stableford, samt specialmatcher så som: flagspil, pinkball etc.

Matchplan udarbejdes af bestyrelsen.

5 *Afvikling af matcher*. Matchleder udpeges af bestyrelsen og denne er ansvarlig for afvikling af de enkelte matcher. **Holdsætning sker altid efter lodtrækning**.

Der er matchstart både formiddag og eftermiddag. Tidspunkt afhænger af dagslængden.  
Scorekort indberettes til Golfbox efter hver match.

6 *Præmie*r: Disse bestemmes af bestyrelsen. Antallet af præmier afhænger af antallet af spillere.

7 *Golfregler*: Der spilles efter DGUs regler. Med score over 36 deltager man kun i præmierækken, hvis man indberetter sin EDS score.

8 *Månedsafslutninger*: Hver måned afsluttes med en fælles 9-hullers aftenmatch med efterfølgende spisning, præmieuddeling samt hyggeligt samvær.

9 *Gæstespillere*: Longdistancemedlemmer og medlemmer af andre golfklubber kan erhverve medlemskab på lige vilkår med medlemmer af LGK. Engangsspillere kan spille mod betaling af greenfee og matchfee, dog uden at deltage i præmierne. Hvis gæstespillere deltager mere end 2 gange, skal de betale kontingent.

10 *Bestyrelsen*: Bestyrelsen består af 5 faste medlemmer samt 2 suppleanter. Suppleanterne deltager i bestyrelsesarbejdet, dog uden stemmeret. Ved forfald af ordinært medlem indtræder suppleant med stemmeret. Bestyrelsen samt suppleanter vælges på generalforsamlingen. Der er to bestyrelsesmedlemmer på valg i lige årstal og tre på valg i ulige årstal. Bestyrelsen konstituerer sig hurtigst muligt således:

1 Formand

2 Kasserer

3 Sekretær

4 EDB ansvarlig

5 Scorekort og præmier

1. suppleant.

2. suppleant

11 *Generalforsamling*: Generalforsamlingen indkaldes med min 2 ugers varsel på mail. Forslag til behandling på generalforsamlingen sendes til formanden eller lægges i kassen i omklædningsrummet senest 1 uge før generalforsamling. Generalforsamling afholdes i forbindelse med sæsonens sidste match.

1. Valg af ordstyrer og referent

2 Formandens beretning

3 Godkendelse om regnskab

4 Indkomne forslag

5 Forslag fra bestyrelsen

6 Fastsættelse af kontingent og matchfee

7 Valg til bestyrelse og suppleanter

8 Evt.